Barthélemy Adoukonou

**Barthélemy Adoukonou** (1942–2025) var en beninsk katolsk geistlig og emeritert kuriebiskop. Han var generalsekretær både for *Conférence Épiscopale Régionale de l'Afrique de l'Ouest Francophone* og *Association of Episcopal Conferences of Anglophone West Africa*, og konsulent for *det pavelige råd for fremme kristen enhet*. I tillegg til språkene til de to vestafrikanske internasjonale konferansene behersket han italiensk og tysk.

## Liv og virke
### Prest
Kardinalprefekten for Kongregasjonen for folkenes evangelisering, Grégoire-Pierre Agagianian, ordinerte Adoukonou til prest for bispedømmet Abomey den 16. desember 1966.

Etter å ha undervist i gutteseminaret *Saint Joan of Arc* i Ouidah (1967–1968), og vært kapellan og lærer ved *Aufiais College* i Cotonou (1968–1970), og assisterende sogneprest for *St Frans av Assisi* i Bohicon ved Abomey (1970–1971), fortsatte i årene 1971 til 1977 med å fortsette studier i religionssosiologi i Paris, og tok deretter doktorgraden ved Universitetet i Regensburg i 1977 under Joseph Ratzinger med en avhandling om den kristne hermeneutikk i voodookulten i Benin. Han var Razingers siste doktorand.

#### Forsvarer av ''négritude'' i den katolske kirke
Adoukonou var en ivrig forsvarer av Afrikas plass i den katolske kirke. Han var grunnleggeren av Sillon Noir, en bevegelse for refleksjon over inkulturasjon som er avhengig av «samfunnsintellektuelle». I 1970 bekreftet han sitt ønske om å samarbeide i inkulturasjon ved å oppdage behovet for å gjenopprette alt som er hellig i afrikanske kulturer, inkludert vodun. Først ble han misforstått, men etterhvert klarte han å samle vise menn og universitetsprofessorer rundt sine ambisjoner om inkulturasjon, særlig takket være oversettelsen av den første uke av Ignatius av Loyolas *Åndelige øvelser* til det lokale språk fon for kristne. Han forsvarte tanken om at afrikansk teologi må utgå fra dens antropologi.

### Titulærbiskop i Den romerske kurie
Pave Benedikt XVI utnevnte ham til sekretær for det pavelige råd for kulturen den 3. desember 2009 og titulærbiskop av *Zama Minor* den 10. september 2011. Han ble ordinert til biskop av kardinal utenriksminister Tarcisio Bertone den 8. oktober samme år; medkonsekratorer var Gianfranco Ravasi, president for det pavelige råd for kulturen i de pavelige kommisjoner for kirkens kulturarv og for hellig arkeologi, og Giuseppe Bertello, guvernør av Vatikanstaten og president for den pavelige kommisjon for Vatikanstaten. 

Paven utnevnte ham til medlem av Det pavelige råd for sosial kommunikasjon 29. desember 2011. 

Da han nådde aldersgrensen på 75 år, aksepterte pave Frans hans avskjedssøknad den 24. august 2017. 

Høsten 2017 ble han leder for et antropologisk forskningssenter i Benin.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1797–1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991
* Erkebiskop Piero Pioppo (1960–) *2010
* Biskop *Barthélemy Adoukonou* (1965–2025) *2013

## Referanser